Rufbenda strigo

Rufbenda strigo (Strix albitarsis) estas mezgranda strigo, tio estas birdospecio, fakte noktula rabobirdo, kiu apartenas al genro Strix, parto de pli granda grupo de noktulaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Ĝi estas loĝanto en arbaroj de Sudameriko. Tiu noktula strigo estas loĝanta specio, kaj tiel neniam migras for de siaj indiĝenaj areoj en Sudameriko. Ĝiaj naturaj vivejoj estas en montaraj Bolivio, Kolombio, Ekvadoro, Peruo, kaj Venezuelo..

Taksonomio kaj sistematiko
La International Ornithological Committee (IOC) metas la rufbendan strigon en la genron Strix kaj dividas ĝin en tri subspecioj, nome la nomiga S. a. albitarsis, S. a. opaca, kaj S. a. tertia. Tamen, la Sudamerika Klasigkomitato de la Usona Ornitologia Societo (SACC/AOS), la Taksonomio Clements, kaj la verko de BirdLife International nome Handbook of the Birds of the World (HBW) atribuas ĝin al la genro Ciccaba. Eĉ pli konfuze, HBW konsentas kun la atribuo de tri subspecioj, sed Clements konsideras la specion monotipa.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, kaj C. L. Wood. 2021. The eBird/Clements checklist of Birds of the World: v2021. Elŝutita el  Alirita la 25an de Aŭgusto, 2021HBW and BirdLife International (2020) Handbook of the Birds of the World and BirdLife International digital checklist of the birds of the world Versio 5. Disponebla ĉe:  [.xls zipped 1 MB] Alirita la 27an de Majo, 2021

Aspekto
La Rufbenda strigo estas 30 ĝis 35 cm longa; du specimenoj pezis 265 kaj 350 g. Ĝi havas rondan kapon kaj neniun oreltufon. Plenkreskuloj havas ruĝecan vizaĝdiskon kiu estas pli nigra ĉirkaŭ la oranĝaj okuloj, blankaj "brovoj", kaj blankaj bridoj. La cetero de la kapo kaj la supraj partoj estas nigrecbrunaj kun sablokoloraj ruĝecaj strioj kaj makuloj. Ankaŭ la vosto estas nigrecbruna, kun pli helaj strioj. La brusto estas malhelbruna kun blankecaj kaj brunaj strioj kaj makuloj. La cetero de la subaj partoj estas arĝentecblankaj kaj ruĝecbrunaj laŭ ocela () ŝablono. La junulo estas sablokolora kun nigreca masko.Holt, D. W., R. Berkley, C. Deppe, P. L. Enríquez, J. L. Petersen, J. L. Rangel Salazar, K. P. Segars, K. L. Wood, kaj J. S. Marks (2020). Rufous-banded Owl (Ciccaba albitarsis), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 8an de Septembro, 2021

Distribuado kaj habitato
La Rufbenda strigo troviĝas en Andoj de norda Venezuelo suden ĝis okcidenta kaj suda Bolivio. La IOC lokas la nomigan subspecion en Venezuelo, Kolombio, kaj Ekvadoro; S. a. opaca en Peruo, kaj S. a. tertia en Bolivio. La specio enloĝas humidan ĉiamverdan montarbaron kaj nubarbaron kiuj havas densan subvegetaĵaron, epifitojn, kaj muskojn. En Venezuelo ĝi ankaŭ estis registrita en pli malfermaj areoj apud densa arbaro. En alteco ĝi varias de proksimume 1,700 ĝis 3,700 m.

Kutimaro
Manĝado
La Rufbenda strigo estas noktula kaj iĝas aktiva baldaŭ post mallumo. Ĝi manĝas en la arbarkanopeo kaj estis raportita manĝanta de ripozejoj ĉe la rando de arbaro. Ĝia dieto ne estis studita sed verŝajne estas insektoj kaj malgrandaj mamuloj.

Reproduktado
Preskaŭ nenio estas konata pri la reprodukta fenologio de la Rufbenda strigo. Lastatempe elnestiĝinta birdo estis trovita fine de junio en Kolombio kaj junulo estis vidita en aŭgusto en Venezuelo.

Voĉo

La primara voĉo de la Rufbenda strigo estas" rapida serio de 5-10 mallongaj, profundaj, gorĝecaj notoj sekvitaj per mallonga paŭzo kaj tiam eksplodema pli altatona noto: 'hu hu hu hu hu, HOOa', aŭ 'hu hu hu hu hu hu hu hu hu, HOOa'". Ĝi ankaŭ vokas per "serio de malafablecaj huaĵoj: 'rrroo rrroo rrroo rrroo...'".

Statuso
La IUCN taksis la Rufbendan strigon kiel Malplej Zorgigan. Tamen, ĝi estas "probable negative trafita per tranĉado de [ĝia] arbara vivejo."

Referencoj

 König, Claus; Weick, Friedhelm & Becking, Jan-Hendrik (1999): Owls: A guide to the owls of the world. Yale University Press, New Haven. 

 Eksteraj ligiloj 


Kategorio:Strigoformaj
Kategorio:Strigedoj
Kategorio:Birdoj de Kolombio
Kategorio:Birdoj de Venezuelo
Kategorio:Birdoj de Ekvadoro
Kategorio:Birdoj de Sudameriko
Kategorio:Birdoj de Peruo
Kategorio:Birdoj de Bolivio